Realistlista

Realistlista er en studentpolitisk liste ved Universitetet i Oslo, og ble stiftet i 1987. 

Foreningen er partipolitisk uavhengig, og arbeider for økt fokus på realfag i samfunnet. Dens partiprogram tar utgangspunkt i problemstillinger på grasrotnivå i studentlivet, og baserer seg på pragmatiske løsninger uten å være bundet til en politisk ideologi.

Størsteparten av listens medlemmer er studenter ved Det matematisk-naturvitenskapelige fakultet (MatNat) på UiO, men listen rekrutterer også medlemmer fra det medisinske, odontologiske, og utdanningsvitenskapelige fakultet.

Realistlista må ikke forveksles med Realistforeningen, den sosiale fakultetsforeningen på MatNat.

Organisasjon og medlemskap
Alle studenter ved Universitetet i Oslo kan bli medlem av Realistlista, forutsett at vedkommende ser seg enig i listens formål og ikke stiller for en annen liste til de samme organer. Allmøtet er listen øverste organ, og avholdes før valg til Studentparlamentet og Velferdstinget, henholdsvis på våren og sent på høsten. Styret i Realistlista består av leder og økonomiansvarlig.

Studentparlamentet og Velferdstinget
Ved studentvalget 2015 ble Realistlista den største studentpolitiske listen, med 25,9 % av stemmene.

Referanser

Eksterne lenker 
 
  Hjemmeside: Realistlista.no 
  Realistlista presentasjon hos UIO

Norske studentorganisasjoner
Studentpolitikk ved Universitetet i Oslo
Studentforeninger ved Universitetet i Oslo